text: Efterlyst 27-årig fundet i god behold
  04 maj 2019 kl. 05.18
  En 27-årig mand fra Vejle var lørdag morgen savnet fra sit bosted. Han er nu fundet i god behold. 
  Opdateret: Sydøstjyllands Politi oplyser, at den 27-årige mand er fundet i god behold og er på vej hjem. 
  Tidligt lørdag morgen efterlyser Sydøstjyllands Politi 27-årige Julian Egeskov fra Vejle. Han forsvandt fra sit bosted i Vejle fredag aften. 
  - Vi har ledt efter ham hele natten, og vi arbejder fortsat med sagen her til morgen, hvor et nyt hold fortsætter eftersøgningen, siger Henrik Dam, vagtchef ved Sydøstjyllands Politi, til TV SYD. 
  Vagtchefen fortæller, at Julian Egeskov forsvandt fra sit bosted fredag aften et sted mellem kl.19.30-21.40. 
  Han er 180 cm, almindelig til kraftig af bygning og har kort mørkt hår. Han er iført en lyseblå skjorte, mørkegrønne bukser og hjemmesko.
  Hvis du ser Julian Egeskov, eller hvis du ved, hvor han er, så ring til politiet på 114.
  
  